**ΑΝΑΡΤΗΤΕΑ ΣΤΟ ΔΙΑΥΓΕΙΑ**

 **Λιβαδειά 18 /06/2025**

 **Αριθμ. Πρωτ.:12174**

**ΑΠΟΣΠΑΣΜΑ**

**Από το πρακτικό της αριθμ. 23ης /2025 Τακτικής Συνεδρίασης**

 **της Δημοτικής Επιτροπής Δήμου Λεβαδέων**

**Αριθμός απόφασης : 235**

#  **Έγκριση έκδοσης τουριστικού – ενημερωτικού φυλλαδίου του Δήμου Λεβαδέων.**

 Στη Λιβαδειά σήμερα 17η Ιουνίου 2025 ημέρα Τρίτη και, ώρα 11.00 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 11933/13-06-2025 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

 Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών

 ήταν παρόντα επτά (7) , ήτοι:

  **ΠΑΡΟΝΤΕΣ ΑΠΟΝΤΕΣ**

 1. Καραμάνης Δημήτριος

 2. Τουμαράς Βασίλειος

 3. Πολυτάρχου Λουκάς (αν/κό μέλος Αγνιάδη Παναγιώτη)

 4. Καλλιαντάσης Χρήστος

 5. Παπαβασιλείου Αικατερίνη

 6. Μίχας Δημήτριος

 7. Ταγκαλέγκας Ιωάννης

 Ο Πρόεδρος της Δημοτικής Επιτροπής εισηγούμενος το 11ο θέμα της ημερήσιας διάταξης

έθεσε υπόψη των μελών την με αριθ.πρωτ. 11350/05-06-2025 έγγραφη εισήγηση του Αυτοτελούς Τμήματος Πολιτισμού , Αθλητισμού & Τουρισμού του Δήμου Λεβαδέων , στην οποία αναφέρονται:

#

 Ο Δήμος Λεβαδέων προτίθεται να προβεί στην έκδοση τουριστικού – ενημερωτικού φυλλαδίου στην αγγλική γλώσσα στο οποίο παρατίθενται πληροφορίες για τα κύρια τουριστικά αξιοθέατα του Δήμου μας, καθώς και σύντομη ιστορική αναφορά για κάθε Κοινότητα.

 Ο εν λόγω τουριστικός οδηγός θα συμβάλλει στην τουριστική προβολή του Δήμου Λεβαδέων σε διεθνείς τουριστικές εκθέσεις και για την έκδοση του έχει συνταχθεί σχετική μελέτη από το Αυτοτελές Τμήμα Πολιτισμού, Αθλητισμού και Τουρισμού με την οποία προβλέπεται η εκτύπωση 2.000 εικοσασέλιδων έγχρωμων εντύπων, μεγέθους 19Χ19.

 Η δαπάνη για την προμήθεια των εντύπων ανέρχεται στο ποσό των τριών χιλιάδων τετρακοσίων εβδομήντα δύο ευρώ (3.472,00 €) συμπεριλαμβανομένου του ΦΠΑ 24% και προέρχεται από τον Κ.Α.Ε. 00/6431.003 του προϋπολογισμού οικονομικού έτους 2025 με τίτλο «Έκδοση τουριστικού – ενημερωτικού φυλλαδίου του Δήμου Λεβαδέων».

 Λαμβάνοντας υπόψη τις διατάξεις του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής:

 Καλείται η Δημοτική Επιτροπή να εγκρίνει την έκδοση του εν λόγω τουριστικού – ενημερωτικού φυλλαδίου του Δήμου Λεβαδέων στην αγγλική γλώσσα για την τουριστική του προβολή στις διεθνείς τουριστικές εκθέσεις.

Στη συνέχεια ο Πρόεδρος κάλεσε τα μέλη να αποφασίσουν σχετικά.

 **Η Δημοτική Επιτροπή λαμβάνοντας υπόψη:**

-Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

 -Τις διατάξεις του του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

- Την υπ΄αριθ. πρωτ. 11350/05-06-2025 έγγραφη εισήγηση του Αυτοτελούς Τμήματος Πολιτισμού , Αθλητισμού & Τουρισμού του Δήμου Λεβαδέων , που είχε διανεμηθεί

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

 **ΑΠΟΦΑΣΙΖΕΙ ΟΜΟΦΩΝΑ**

 Εγκρίνει την έκδοση του τουριστικού – ενημερωτικού φυλλαδίου του Δήμου Λεβαδέων στην αγγλική γλώσσα στο οποίο παρατίθενται πληροφορίες για τα κύρια τουριστικά αξιοθέατα του Δήμου μας, καθώς και σύντομη ιστορική αναφορά για κάθε Κοινότητα , για την τουριστική του προβολή στις διεθνείς τουριστικές εκθέσεις.

 **Η απόφαση πήρε αριθμό 235/2025.**

 Ο ΠΡΟΕΔΡΟΣ

 ΔΗΜΗΤΡΙΟΣ Κ. ΚΑΡΑΜΑΝΗΣ

 ΤΑ ΜΕΛΗ

1. Τουμαράς Βασίλειος
2. Πολυτάρχου Λουκάς
3. Καλλιαντάσης Χρήστος
4. Παπαβασιλείου Αικατερίνη
5. Μίχας Δημήτριος
6. Ταγκαλέγκας Ιωάννης

 ΠΙΣΤΟ ΑΠΟΣΠΑΣΜΑ

 Λιβαδειά 18 -06-2025

 Ο ΠΡΟΕΔΡΟΣ

 ΔΗΜΗΤΡΙΟΣ Κ. ΚΑΡΑΜΑΝΗΣ

 ΔΗΜΑΡΧΟΣ ΛΕΒΑΔΕΩΝ